אבולובו אשר נולד בעיר איקנה בניגריה, היה האדם הראשון בעידן המודרני שזכה להיקרא "מנהיג אנשי היורובה" (Asiwaju Omo Oodua) - תואר אשר עם הזמן הפך למקובל לתיאור ממשיכיו בתפקיד המנהיג הפוליטי של אנשי היורובה של ניגריה.
חיים מוקדמים.
אובפמי אבולובו נולד ב-6 במרץ 1909 בעיר איקנה (Ikenne) במדינת אוגון (Ogun State) בדרום-מערב ניגריה שבזמנו הייתה תחת שלטון בריטי (British Protectorate). אבולובו נולד למשפחה שעל פי דבריו הייתה אצילה ומהוללת. אביו אשר היה איכר בן יורובה (Yoruba) היה מבוסס דיו על מנת לחנך את אבולובו בבתי ספר של הכנסייה האנגליקנית ושל הכנסייה המתודיסטית בעיר הולדתו. ב-1920 אביו נפטר במפתיע ממחלת אבעבועות שחורות ולכן מפאת מחסור בכסף, נאלץ אבולובו להפסיק את לימודיו. בשנים הבאות הוא עבר ממקום למקום ועבד במקומות שונים על מנת לחסוך כסף עבור המשך לימודיו. בשנים 1923-1926 הוא למד בשלושה בתי ספר שונים בעיר אבאוקוטה (Abeokuta) שכללו את בית הספר התיכון לבנים בפטיסטיים (Baptist Boys’ High School – BBHS).
בתחילה עבד כמורה מתלמד ולאחר מכן השתלם בהוראה במכללת ווסלי (Wesley College) שנמצאת בעיר איבדאן (Ibadan). לאחר זאת, ב-1927 נרשם ללימודי קצרנות והדפסה במכללת ווסלי. ב-1928 נשר מלימודיו במכללה כדי לעבוד כמורה בית ספר באבאוקוטה ובלאגוס (Lagos). ב-1932 הוא חזר למכללת ווסלי על מנת לעבוד כפקיד במכללה, ובנוסף עבד ככתב בעיתון "Daily Times Nigeria". מאוחר יותר עבד כסוחר ועיתונאי, וביוני 1940 נתמנה למזכיר סניף איבדאן של "תנועת הנוער הניגרי" (Nigerian Youth Movement – NYM).
בשנות ה-30 החל להתמקד באיגודים המקצועיים. הוא ארגן את אגודת הסוחרים היצרניים של ניגריה, והתמנה למזכיר איגוד התחבורה הניגרי.
ב-1944 קיבל תואר ראשון במסחר כתלמיד חוץ באוניברסיטת לונדון (University of London) שבבריטניה. מאוחר יותר באותה שנה הוא נסע לבריטניה כדי ללמוד משפטים באוניברסיטת לונדון, ובכך הגשים את שאיפתו משכבר הימים. הוא סיים את לימודיו בהצלחה, והוסמך לפרקליט שנתיים לאחר מכן. ב-18 בנובמבר 1946 הוסמך על ידי האינר טמפל (The Honorable Society of the Inner Temple) כעו"ד.
פוליטיקה.
ב-1943 היה שותף לייסודו של "קונגרס האיגודים המקצועיים של ניגריה" (Trade Union Congress of Nigeria –  TUC). ב-1945, כאשר התגורר בלונדון הוא ייסד את "החברה של צאצאי אודודווה" (Egbe Omo Oduduwa) אשר היה ארגון ניגרי פוליטי תרבותי של יורובה שממנו צמחה מפלגת "קבוצת הפעולה" (Action Group – AG) שבסיס התמיכה העיקרי שלה היה באזור יורובה בדרום-מערב ניגריה.
בספרו רב ההשפעה "הנתיב לחירות ניגרית" (Path to Nigerian Freedom – 1947) אשר היה למעשה המנשר השיטתי הפדרלי הראשון שנכתב על ידי פוליטיקאי ניגרי, הוא תמך בהפיכת ניגריה לפדרציה על ידי חלוקתה למספר מדינות על פי שיוך אתני. הוא האמין כי ממשל פדרלי מהווה את הבסיס היחיד שיכול לאפשר אינטגרציה לאומית הוגנת אשר תגן על זכויותיהן של הקבוצות האתניות השונות בניגריה.
לאחר הסמכתו לעו"ד, הוא חזר לאיבדאן ב-1947 והחל לעסוק במקצועו, אך המשיך לפעול במסגרת "החברה של צאצאי אודודווה", ואף התמנה למזכירו הכללי ב-1948.
ב-1949 הוא ייסד את ה"טריבון הניגרי" (Nigerian Tribune) – העיתון הניגרי הפרטי הוותיק ביותר, שבאמצעותו הפיץ מודעות פטריוטיות בקרב אזרחי ניגריה.
ב-1951 "קבוצת הפעולה" הוכרזה באופן רשמי כמפלגה פוליטית, וכן זכתה בבחירות המקומיות במערב-ניגריה. אבולובו היה למנהיגה הבלתי מעורער. כתוצאה מכך, אבולובו הפך לראש השרים של המחוז המערבי, אשר היה האזור הראשון בניגריה שזכה לאוטונומיה בטרם שחרורה של ניגריה מידי הבריטים.
בשנים 1951-1954 הוא כיהן כשר לענייני ממשל מקומי, ביצע רפורמה במבנה הממשל המקומי וייסד מערכת מודרנית של מועצות נבחרות, שבהן נשמרו מושבים לצ'יפים מסורתיים. במהלך הוועידה בנוגע לחוקת ניגריה ב-1953, הוא הוביל יחד עם ננמדי אזיקיווה שהיה פוליטקאי בולט משבט איגבו, את המשלחת הדרומית במאבק לכינון ממשל עצמי בניגריה.
בתור היותו ראש "קבוצת הפעולה", הוא קרא לכתיבת חוקה פדרלית אשר הוצגה ב-Lyttleton Constitution ב-1954, ונכתבה ברובה על פי המודל שהוצע על ידי המשלחת של המחוז המערבי שאותה הנהיג אבולובו. באותה השנה, לאחר שהחוקה נכנסה לתוקף, אבולובו הפך לראש-ממשלת מערב-ניגריה. בערב ההכרזה על עצמאות ניגריה ב-1959, הוא התפטר מתפקידו על מנת להתמודד לתפקיד ראש-ממשלת ניגריה, ובמקומו מינה את צ'יף סמואל לאדוק אקינטולה בתפקיד ראש-ממשלת מערב-ניגריה. אבולובו היה המנהיג הרשמי של האופוזיציה בפרלמנט הפדרלי בתקופת שלטונו של אבובכר טפוואה בלווה בשנים 1959-1963.
בעקבות חילוקי דעות כבדים בין אבולובו לאקינטולה בנוגע לשיטת שלטונו של אקינטולה במערב-ניגריה, הוביל אקינטולה יחד עם בלווה ובכירים בממשלת ניגריה מהלך להפלתו של אבולובו. ב-1963 במלאת שנתיים לעצמאות ניגריה, משימתם צלחה, ובעקבות כך אבולובו נעצר והואשם בבגידה ובקשירת קשר להפלת השלטון. הוא נידון ל-10 שנות מאסר, אך שוחרר ב-1966 על ידי הגנרל יעקובו גואון (Yakubu Gowon) שהיה ראש הממשלה בצפון. בעת מלחמת ביאפרה, בשנים 1966-1970, הוא שימש כשר האוצר וכסגן ראש הממשלה. ב-1971 הוא פרש מהפוליטיקה ושב לעסוק בעריכת דין. ב-1979 הוא נכשל בבחירות לנשיאות ניגריה.
מורשת.
ב-1922 הקרן על שם אובפמי אבולובו (Obafemi Awolowo Foundation) הוקמה בתור ארגון עצמאי, לא פרטיזני, ללא מטרות רווח למען קידום אינטראקציה שיתופית של המדיניות הציבורית ומלגה רלוונטית עם גישה לקידום הפיתוח הכולל של אומת ניגריה. הקרן הושקה על ידי נשיא ניגריה בזמנו – גנרל איברהים באבנגידה (General Ibrahim Babangida), ב"אצטדיון החירות" (Liberty Stadium) באיבדאן.
שמו מוזכר גם הודות ליוזמותיו להקמת אחד האצטדיונים הראשונים במערב אפריקה, הקמת תחנת טלוויזיה חלוצית ומאמציו להכללת החינוך היסודי לכל ילדי האזור המערבי של ניגריה
למרות זאת, המורשת החשובה ביותר שלו היא היושרה המופתית שלו, גישתו לרווחה, תרומותיו להאצת הדה-קולוניזציה ותמיכתו העקבית והמנומקת בגישה פדרלית המבוססת בין היתר על שפה והגדרה עצמית – כבסיס הטוב ביותר לאחדות ניגרית.
אבולובו נפטר בשלווה בביתו באיקנה ב-9 במרץ 1987 בגיל 78, והובא לקבורה במתחם The Ikenne Residence of Chief Obafemi Awolowo אשר מייצג את ביתו של אבולובו. בין היתר, המתחם הכיל בתוכו את "היכל אפוניילה" שנקרא על שם אימו של אבולובו (Mary Efunyela Awolowo) אשר משרת כאזור קבלה ואירוח, ואת "ספריית שופולו" על שם אביו של אבולובו (David Shopolu Awolowo). אשתו האנה אידווו דידאולו אבולובו (Hannah Idowu Dideolu Awolowo) המוכרת כ-HID נפטרה ב-2015, ונקברה לצידו במתחם.
One (U2)
דור ג'אן
דור ג'אן (נולד ב-16 בדצמבר 1994) הוא כדורגלן ישראלי המשחק בעמדת החלוץ בפאסוס די פריירה.
קריירה.
ג'אן התחיל לשחק כדורגל במחלקת הנוער של מכבי תל אביב, וב-9 במאי 2012 ערך את הופעת הבכורה שלו בקבוצה הבוגרת של המועדון, בהפסד 3–4 לבני יהודה תל אביב, בו גם הבקיע את שערו הראשון בקריירה. ג'אן שותף במשחק נוסף בסוף עונת 2011/2012, ובעונה שלאחר מכן המשיך לשחק בקבוצת הנוער. בעונת 2013/2014 שותף בשמונה משחקים בליגת העל כמחליף.
ב-22 בספטמבר 2014 הושאל ג'אן לעירוני קריית שמונה, במדיה ערך 11 הופעות ליגה, מתוכן אחת בהרכב הפותח, ובינואר עזב את הקבוצה והושאל להפועל פתח תקווה, במדיה ערך שלוש הופעות וכבש שער אחד, ובתום עונת 2014/2015 ירד עמה לליגה הלאומית.
ב-19 ביולי 2015 הושאל ג'אן להפועל עכו, במדיה ערך תשע הופעות כמחליף בליגת העל, ובינואר הושאל לבית"ר תל אביב רמלה מהליגה הלאומית, במדיה כבש שלושה שערים ב-15 הופעות עד תום עונת 2015/2016. ג'אן המשיך בקבוצה גם בעונת ב2016/2017, ובמהלכה הבקיע 16 שערים ב-34 משחקי ליגה והיה מלך שערי הקבוצה. בתחילת העונה לאחר מכן כבש עשרה שערי ליגה עד שעבר ב-10 בינואר 2018 למועדון ספורט אשדוד, שם שיחק תחת הדרכתו של המאמן עמיר תורג'מן שאימן אותו בנוער של מכבי תל אביב ובבית"ר תל אביב רמלה, ועד תום עונת 2017/2018 כבש שער אחד ב-15 הופעות בליגת העל.
ב-29 ביולי 2018 חתם ג'אן בבני יהודה תל אביב במסגרת עסקת העברתו של מאור קנדיל למכבי תל אביב. ב-2 בספטמבר 2018 כבש את שער הבכורה שלו במועדון, בתיקו 2–2 מול מכבי פתח תקווה. בסך הכל כבש שבעה שערים ב-33 הופעות בליגת העל בעונת 2018/2019, בנוסף לחמישה שערים בגביע המדינה בו זכה עם הקבוצה, לאחר שכבש במשחק הגמר מול מכבי נתניה והוסיף שער בבעיטות ההכרעה.
ב-1 ביולי 2020 כבש את השלושער הראשון שלו בליגת העל מול הפועל רעננה בניצחון 0–4 של הכתומים. משחק זה נעל את עונת 2019/2020 בה סיים כמלך השערים של קבוצתו עם מאזן של 10 שערים בליגת בעל. השלושער שכבש היה השלושער היחידי שנכבש בליגת העל בעונה זו.
ב-5 באוקטובר 2020, ג'אן חתם בפאסוס די פריירה מליגת העל בפורטוגל.
ב-18 באוקטובר ערך הופעת בכורה בניצחון קבוצתו פאסוס די פריירה 1–2 על סנטה קלרה. ב-30 באוקטובר כבש שער בכורה בניצחון 2–3 של פאסוס על פורטו.
ב-18 ביולי 2021 הושאל למכבי פתח תקווה לעונה אחת, אלא שכבר בשלבי ההכנה לעונה קרע ג'אן את הרצועה הצולבת ונזקק לניתוח, ולמעשה לא שב לשחק עד לתום העונה.
ג'אנט ל. נורווד
ג'אנט ליפה נורווד (אנגלית: Janet Lippe Norwood; ) הייתה סטטיסטיקאית אמריקנית, האישה הראשונה שכיהנה כנציבת הלשכה לסטטיסטיקת עבודה של ממשלת ארצות הברית.
ביוגרפיה.